ایسرائیل-ده  گوزآلتینا آلینان تورک وطنداشی اورحان بویروک سربست بوراخیلدی.
خاریجی ایشلر ناظیری مولود چاووش اوغلو تویتر حسابین‌دان پایلاشدیغی مساژیندا،"ایسرائیل طرفیندن 28 سپتامبردان بو یانا گوز آلتیندا توتولان اورحان بویروک سربست بوراخیلدی. اؤزونه و عائله‌سینه کئچمیش اولسون." ایفاده‌لرینی ایشلتدی.
اورحان بویروک، قودس-و زیارت ائتمک اوچون بیر تور شیرکتی ایله 28 سپتامبردا ایسرائیل-ین بن گوریون هاوا لیمانینا ائنمیش، بورادا سورغولاندیق‌دان سونرا جاسوسولوق ائتدیگی سوچلاماسیلا گوزآلتینا آلینمیشدی.
